6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 72167/Κ.705 της 26 Απρ./8 Μαΐου 1957 Περί αυξήσεως των συντάξεων του Ταμείου Επικουρικής Ασφαλίσεως Υπαλλήλων Εμπορικών Καταστημάτων. Έχοντες υπ’ όψει:1)Τας διατάξεις του Νόμ. 19/1944, 2)της υπ’ αριθ. 19786/55 απόφασιν της Νομισματικής Επιτροπής, 3)πρότασιν του Δ.Σ. του Ταμείου Επικουρικής Ασφαλίσεως Υπαλλήλων Εμπορικών Καταστημάτων, διατυπωθείσαν κατά την υπ’ αριθ. 946/3.12.56 συνεδρίασιν αυτού και υποβληθείσαν ημίν δια της υπ’ αριθ. 5735/6.12.56 αναφοράς του Ταμείου, 4)την οικονομικήν κατάστασιν του ανωτέρω Ταμείου και 5)τας κρατούσας οικονομικάς συνθήκας, αποφασίζομεν: Όπως αι υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων καταβαλλόμεναι συντάξεις αυξηθώσιν από 1ης Μαρτ. 1957 κατά 10%. Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη το ποσόν των 60% των αποδοχών, τας οποίας θα ελάμβανεν ο συνταξιούχος εάν εξηκολούθει εργαζόμενος. Η παρούσα δημοσιευθήτω δια της Εφημερίδος της Κυβερνήσεως. 